|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA**  **PRAVILNIKA O PROVDBI POSTUPAKA JEDNOSTAVNE NABAVE U UPRAVNIM TIJELIMA GRADA PULA-POLA**  Nositelj izrade izvješća: Grad Pula - Pola, Upravni odjel za opću upravu i mjesnu samoupravu  Pula, 18.05.2022. godine | |
| **Naziv akta za koji je provedeno savjetovanje s javnošću** | Nacrt prijedloga Pravilnika o provedbi postupaka jednostavne nabave u upravnim tijelima Grada Pula-Pola |
| **Naziv tijela nadležnog za izradu nacrta / provedbu savjetovanja** | Upravni odjel za opću upravu i mjesnu samoupravu |
| **Razlozi za donošenje akta i ciljevi koji se njime žele postići uz sažetak ključnih pitanja** | Osnovni razlog donošenja ovog Pravilnika kojim se uređuje priprema i provedba postupaka jednostavne nabave u upravnim tijelima Grada Pula - Pola koji prethode stvaranju ugovornog odnosa za nabavu robe, radova i usluga je poticanje tržišnog nadmetanja te zelene nabave gdje god je to moguće, osiguravanje jednakog tretmana svim gospodarskim subjektima koji sudjeluju u postupku nabave te transparentnost postupaka, poštujući osnovna načela javne nabave te zakonitog, namjenskog i svrhovitog trošenja proračunskih sredstava, a sve po načelu „najbolja vrijednost za uloženi novac“.  Slijedom navedenoga predlaže se donošenje Pravilnika o provedbi postupaka jednostavne nabave u upravnim tijelima Grada Pula-Pola. |
| **Objava dokumenata za savjetovanje**  **Razdoblje provedbe savjetovanja** | https://www.pula.hr/hr/eusluge/ekonzultacije/zavrsene-ekonzultacije/70/nacrt-prijedloga-pravilnika-o-postupcima-jednostavne-nabave-u-upravnim-tijelima-grada-pula-pola/ |
| Internetsko savjetovanje s javnošću provedeno je u razdoblju od 05. travnja do 06. svibnja 2022. godine. |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljen je 1 prijedlog podnesen od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Milan Nenezić** | **Zaprimljen 05.05.2022. godine**  U postupcima jednostavne nabave u kojima je kriterij odabira ekonomski najpovoljnija ponuda, relativni ponder cijene odnosno troška ne smije biti veći od 90%.  Mišljena sam da u postupcima jednostavne javne nabave  kriteriji ne bi trebao biti ekonomski najpovoljnija ponuda, već najkvalitetnija ponuda. | Odbija se.  jer je člankom 14. Pravilnika, a u skladu sa čl. 284. Zakona o javnoj nabavi (Narodne Novine br. 120/16), propisano da se ekonomski najpovoljnija ponuda utvrđuje na temelju cijene ili troška, primjenom pristupa isplativosti te može uključivati najbolji omjer između cijene i kvalitete, koji se ocjenjuje na temelju kriterija, uključujući kvalitativne, okolišne ili društvene značajke, povezanih s predmetom nabave, pri čemu, relativni ponder cijene (troška) ne smije biti veći od 90%. |